r o C'est la value de rantes dou chastel de Sauz et des villes apartenant audit chastel, si dessouz nommees. Sauz : Premierement pour 89 magnees de homes de la franchise de Sauz, qui doivent chascun an chascun 15 s. Somme 66 l. 15 s. de rante. Desquex hommes nous avons les nons par devers nous. Item pour 47 magnees de homes taillables et explectables haut et bas a volunté, sans main morte, si comme il ont connu et confessé. Somme 18 l. Et avons les nons par devers nous. Item pour 2 courvees et une geline, que chascun desdiz homes taillables doit, si come il ont coneu, 70 s. 6 d. Item pour 25 l. et demie de cire, que doivent 10 magnees d'ommes. Somme 51 s. Desquex nous avons les nons par devers nous. Item pour 9 quartau d'avoine, 9 s. en deniers et 18 courvees, que doivent cil de Franc Bourc. Somme 45 s. Item 33 fames veves, qui doivent chascune une geline et 2 courvees. Somme 48 s. 6 d. Et avons les nons par devers nous. Item pour le four de Sauz, 34 l., rabatues 7 l. pour le fouaige. Item pour 9 journaux de vigne, 15 l. Item pour les cournos qui continent 100 journaux, 15 l. Item sur le bruyl, 26 l. Item sur le marchié, 8 l. Item sur les tierces, 10 l. Item sur la vigne Monardin, 3 s. de cense. Item sur la terre Naales de Viilli, 3 s. de cense. Item sur le molin, 35 l. ; c'es asavoir tout le mulin dou pont de Tarsu et les deus parz dou molin de Venebert. Item, sus le trefonz de 3000 arpant de bois, conté l'arpant 12 d., 150 l. Item pour la tondue dou bois : 80 l. de terre por priez 800 en diners (?) Item pour la justice de Sauz et des apartenances, 40 l. Summa 427 l. 17 s. sens la tondua dou boys. Mais la tondue conteiez, summa 507 l. et 17 s. Tarsu : Ce sont les rantes de Tarsu. Premierement pour la quarte partie de 7 l. en deniers, de 60 bossiaus d'avoine 40 courvees, 20 gelines que li signours de Sauz ont à Tarsu, somme 50 s. Item Jehan Tartibo et si anfant, la fame Parisoz et si enfant doivent ausdiz signeurs 4 l. de rante sus tout lour heritaige. Item il doivent 4 courvees et 2 gelines sus ledit heritaige. Somme 3 s. et 5 s.p. Item Jehannot li fit Romé et Perrin ses niés 6 l. 2 s. de cire et pour 2 gelines et 4 courvees sur lour heritage 2 s. Item Jehan li fiz Ranori 15 s. et 18 d. pour une geline et 2 courvees sus son heritaige. Item Perroz li roiers de Tarsu 10 s. et 18 d. pour 2 courvees, une geline sus son heritaige, et li argent a paier a la Seint Remi. Item sus 9 magnees d'ommes de Tarsu, 50 s. de taille et 13 s. 6 d. pour 18 courvees et 9 gelines. Et avons les nons en escrit. Item li sires de Ravieres doit chascun an en sa grange 4 emines de blef tramois et conseau a la Seint Remi. Summa 60 s. en deniers. Somme de toutes les rantes de Tarsu dessus dites en la value de deniers : 20 l. 11 s. 6 d. Et sont estimees les courvees chascune 6 d., la geline 6 d., l'esmine de conseau et de tramis 15 s., et l'emine d'avoine 12 s., et sunt 24 bosseaus an l'esmine. Verno. Ce sont les rantes de Verno. Premierement pour la taille de 16 magnees d'omes que nous avons en escrit, taillables et explectables haut et bas et de mein morte 8 l. Summa de la valua de Sauz 427 l. 16 s. Set untra la tondua del boys 80 l. terre. Summa consié la tondue dou boys 507 l. 16 s. Item pour dismes gros et menuez, pour tierces, pour terraiges et pour four que lidiz signour ont en ladite ville, 16 emines de blef tramis et conseyal, qui valent 12 l. Item pour 32 courvees et 16 gelines que doivent lidiz hommes : 24 s. Item 9 s. et 3 d. que doivent li hommes de ladite ville pour leur mesaiges a paier le jour de la Saint Johan. Somme des rantes de Verno en la value de deners : 21 l. 13 s. 3 d. [2 opeau] Poyseuel Ce sont les rantes de Poisuel. Premierement pour 24 magnees d'omes taillables et explectables et de mein morte 8 l. pour taille et les avons en escrit. Item pour courvees et pour geline que il doivent 37 s. Item pour 32 emines de blef des rantes de la ville 24 l. paiez les chevaines de Sauz, et a Seint Benigne de Dijon une mine. Item pour le four de ladite ville 100 s. rabatu 60 s. pour le foaige. Item 12 d. de cense sus la meson Periton. Somme des dites rantes de Poisuel en la value de deniers : 38 l. 17 s. Avo: Ce sont les rantes de la ville d'Avo. Premierement pour la taille de 57 magnees d'omes taillables et explectables a volunté senz mein morte 60 s. Et avons les nons par devers nos. Item pour courvees et pour gelines 4 l. 5 s. 6 d. Item pour 6 emines de conseau et de tramis que lidiz signours ont sus le disme d'Ano qui ne puent croitre ne descroitre et les doivent messire Hugues d'Ano et Beatris la damoiselle, estimees 4 l. 10 s. Item 9 emines d'avoine sus le four, qui valent 118 s. Item pour un porc que doit quicunques soit meres 15 s. Item 20 s. pour le mere d'Avo qui dit qu'il est frans pour tant, et pour tant est il livrez en assise de terre. Somme de tout d'Avo 75 l. 18 s. 6 d. Somme de Sauz et des villes dessus dites 664 l. 17 s. 3 d., et ne sont mie estimé li fyé ne li donjom avec les edifices. 59 : e ne sont mie priseias la maison fort di Vernon ni las grangas, ne li dongo re li batiment dou chaseu 1 priseia 100 l. Summa omnium premissorum 691 l . 16 s. 3 d. 2 Summa de chosas desus ditas rebatrez lesdiz charges * Item sur la conté de Bourgoigne 40 l. pour robes pour la raison de la vennerie Item sur la ville de Dyjon 20 l. Item sur la ville de Mary 6 l. Item la grange de Poisuel et 2 granges de Sauz, li pressour et une place assise devant la granche dou bour, et les tines et les vasseaus qui sunt es granges et ou pressour et sont estimees 170 l., qui valent 17 l. de terre et 10 s. Item la mayson fort de Verno 100 l. en diners, et valent 10 l. de terre. Somme de tout senz fiez et senz le donjon et les edifices dou chastel 691 l. 17 s. 3 d. Ce sont les charges que li signourz de Sauz doivent sus les choses dessus dites : premierement a l'eglise de Leingres le jour de seint Memer 50 l. de cire. Se il deffaillent ce jour, il en doivent 52 l. et vaut chascune l. de cire 2 s. Item 100 s. aus chanoines de Sauz pour une messe. Summa des charges 10 l. Summa des rentas de Sauz sens fiés e le batiment dou chateu, rabatuz les diz charges 680 l. 37 s. 3 d. Item li fié de Sauz valent 1860 l. de terra, valent por le senhor 186 vl. de terra. Summa des rendas e de fiés 867 l. 17 s. 3 d.t. E ne sont mia contiez en ce la fortalessa de Sauz, dou chatel, ne las fortalessas des fiés. [3 opeau] C'est la prisié des choses que messires Estienes de Chantenay tient tout par si a Lusoiroy, dou mariaige sa fame que il vout eschangier a nostre signour le roy outre ce que il a communement a avec Philippe de Chaviri a Sauz : Premierement la taille de 46 magnees d'omes taillables et explectables a velunté et de mein morte, estimee 26 l. Item 3 magnees d'omes franchis, c'est asavoir la fame Vienot qui fu maires, qui doit 15 s., et 2 l. de cire chascun an. Item Johan li clerc 4 l. de cire. Item Oudoz Li Maires 15 s. Item doivent lidiz homes taillables 8 courvees de 8 charrues en trois faisons par deus foiz randues, estimees 4 l. et 10 s. pour 48 journaus. Item les courvees des 46 homes randues 3 foiz l'an, sont estimees 69 s. Item pour 46 gelines que lidiz homes doivent : 23 s. Item sus les censes des maisages : 23 s. Item sus le four 5 emines et 15 bossiaus d'avoine, estimé 67 s. 6 d. Item pour les tierces 10 emines, tramis et consoiaul, estimé 7 l. et 10 s. 59 : En ceste chose n'eet mie prisire la terre messire Estienne de Chacenay una vila c'on apela Loysseray e una terra c'on apela champ Fochart del mariage sa fame qui monte environ cent livres de terre Item pour ce que il muelent la ou il vuelent : 5 quintaus de consoiaul estimé 18 l. 10 s. Item pour le trafonz de 80 arpant des bois de Mouronin et de Laier, estimé 4 l. 12 d. l'arpant. Et la tondue de loyer est mons. Estene de Chantenay et la tondue dou bois de Mourenin est Jehan d'Yz. Item cil de Lusoroy puent exarter et fere lour aysance au Mimont dont les tierces sont mons. Estene, et i puet on lever l'amande de touz ces de Sauz et de Dienay qui bois y copent. Item li maisonement de Raout Boisson et li chasmes qui i sont prisié 6 l. Item la courvee que vaarant et la courvue des Charmoz et deus journaus seant devant la grange, ou il ha bien 120 journaus, sont estimé a 12 emines de blef, tramis et consoiaul et prisié 9 l. de terre. Item la joutice que messire Estienes a es choses dessus dites et la mortemein sont estimé 100 s. Et dit lidiz Estienes que cil de Lusoroy sont franc et quitte a Sauz de esminage et de vante, et ont leur usaige par tout la ou cil de Sauz l'ont. Somme des rantes de Lusoroy 74 l. 9 s. 3 d. Et nous avons retenu pour le roy le bois de laier de Lusseroy pour le pris de 6 l. Item ce que messires Estienes de Chantenay tient a Chanfouchart en joutice, en terres, en bois, en tierces, en rantes et en toutes autres choses, quelque elles soient, est estimé par proudomes a 20 emines de blef tramis et consoiaul qui valent en deniers 15 l. de terre. Et sont estimees ces choses par le sairement de Jehan d'Yz, Oudont le maire de Lussaroy, Vienot Caboreaul, Pervial son frere, Vautier Poire et Girbert Le Chopins. Item ne furent mie estimees en ceta informacio les fortalessas dous domanes des fiés de Saus ne la guarda de la terre que apartient a Sant Benigne de Digon, laquiel terra et en la senhoria de Saus. Summa 66 l. de terra que ne sont mia contieias lesquels li senhor de Sauz Lemant aver, mais las gens le roy ne las volurant mia pour lo roy.